wannaphong/clean_thaiwikipedia huggingface dataset:
# นิพนธ์ คนขยัน
นิพนธ์ คนขยัน (เกิด 4 มีนาคม พ.ศ. 2502) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย อดีตสมาชิกสภาผู้แทนราษฎรจังหวัดหนองคาย และอดีตนายกองค์การบริหารส่วนจังหวัดบึงกาฬ

 ประวัติ 
นิพนธ์ คนขยัน เกิดเมื่อวันที่ 4 มีนาคม พ.ศ. 2502 จบการศึกษาปริญญาตรีศิลปศาสตรบัณฑิต จากมหาวิทยาลัยราชภัฏอุดรธานี

 การทำงาน 
นิพนธ์ คนขยัน เคยทำงานการเมืองร่วมกับพรรคไทยรักไทย และได้รับเลือกตั้งเป็นสมาชิกสภาผู้แทนราษฎรจังหวัดหนองคาย เขตอำเภอพรเจริญ อำเภอเซกา และอำเภอบึงโขงหลง ซึ่งปัจจุบันแยกออกมาเป็นจังหวัดบึงกาฬ เขาเป็นสมาชิกสภาผู้แทนราษฎรจังหวัดหนองคาย 2 สมัย ในปี 2544 และ 2548 โดยเอาชนะไตรรงค์ ติธรรม จากพรรคชาติไทย

ต่อมาในการเลือกตั้งปี 2550 เขาย้ายไปร่วมงานกับพรรคเพื่อแผ่นดิน แต่ไม่ได้รับเลือกตั้ง โดยแพ้ให้กับ 3 ผู้สมัครจากพรรคพลังประชาชน ภายหลังเขาจึงลงสมัครรับเลือกตั้งเป็นนายกองค์การบริหารส่วนจังหวัดบึงกาฬ ในปี 2554 ได้รับเลือกตั้งเป็นนายก อบจ.คนแรกของจังหวัดบึงกาฬนายก อบจ.คนแรกของบึงกาฬ ‘นิพนธ์ คนขยัน’ บทบาทผู้นำแปรรูปยางภาคอีสาน โดยเอาชนะเทวฤทธิ์ นิกรเทศ อดีต ส.ส. แต่ในปี 2563 เขาลงสมัครรับเลือกตั้ง นายก อบจ.บึงกาฬ อีกครั้ง แต่ไม่ได้รับเลือกตั้ง โดยแพ้ให้กับแว่นฟ้า ทองศรี ภริยาทรงศักดิ์ ทองศรี รัฐมนตรีช่วยว่าการกระทรวงมหาดไทย ในรัฐบาลพลเอก ประยุทธ์ จันทร์โอชา

ในปี 2562 เขาให้การสนับสนุนผู้สมัครของพรรคพลังประชารัฐ"นิพนธ์"ชี้ถ้ายางฯราคาดี"พปชร."ชนะ"เลือกตั้ง"บึงกาฬ!!! แต่ในปี 2566 เขาลงสมัครรับเลือกตั้งเป็นสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย เข้าสภาเป็นสมัยที่ 3

 สมาชิกสภาผู้แทนราษฎร 
นิพนธ์ คนขยัน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดหนองคาย สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดหนองคาย สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดบึงกาฬ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๓๗, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๔, ๔ ธันวาคม ๒๕๔๕
# ใส่ ภู่ทอง
ใส่ ภู่ทอง (, สาย ภูถง; 17 กรกฎาคม พ.ศ. 2463 – 13 มิถุนายน พ.ศ. 2559) หรือ ลุงใส่ เป็นนักการเมือง นักการทหาร และนักปฏิวัติชาวกัมพูชา เคยดำรงตำแหน่งสมาชิกกรรมการกลางและคณะกรรมการพรรคประชาชนปฏิวัติกัมพูชา เป็นรองประธานสภาแห่งรัฐมีอำนาจเทียบเท่าประมุขแห่งรัฐ เป็นประธานคณะกรรมการพรรคประชาชนปฏิวัติกัมพูชามีอำนาจหน้าที่เลือกผู้ที่จะมาดำรงตำแหน่งทางการเมือง เป็นรัฐมนตรีกลาโหมกัมพูชาในช่วง พ.ศ. 2522 รวมทั้งดำรงตำแหน่งเป็นที่ปรึกษาส่วนพระองค์ในพระมหากษัตริย์กัมพูชา

ใส่มีบทบาทสำคัญในการนำพาให้บุคคลเชื้อสายไทยในจังหวัดเกาะกงเข้าร่วมกับชาวเขมรในการต่อต้านการปกครองของประเทศฝรั่งเศส จนประเทศกัมพูชาได้รับเอกราช นอกจากนี้เขายังเป็นผู้สนับสนุนให้ฮุน เซน เป็นนายกรัฐมนตรี เพราะใส่เล็งเห็นภาวะผู้นำของเขา ทำให้ฮุน เซน กลายเป็นนายกรัฐมนตรีที่มีอายุน้อยที่สุดในประวัติศาสตร์กัมพูชา ในบั้นปลายใส่ลดบทบาททางการเมืองลงไป โดยใช้ชีวิตอยู่ที่อำเภอคลองใหญ่ จังหวัดตราด และกรุงเทพมหานคร ร่วมกับบุตรสาว เพราะสุขภาพไม่อำนวย จนกระทั่งเขาเสียชีวิต
# นิชคุณ ขจรบริรักษ์
นิชคุณ ขจรบริรักษ์ (เกิด 3 มีนาคม พ.ศ. 2542) ชื่อเล่น มีน เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 และเป็นนักกีฬาบาสเกตบอลเยาวชนแห่งชาติ มีชื่อเสียงเป็นที่รู้จักจากซีรีส์เรื่อง อัยย์หลงไน๋ และละครโทรทัศน์เรื่อง ดุจอัปสร

ประวัติ
นิชคุณ เกิดวันที่ 3 มีนาคม พ.ศ. 2542 มีภูมิลำเนาอยู่ที่จังหวัดน่าน เป็นบุตรชายคนโตมีน้องชาย 1 คน สำเร็จการศึกษาระดับชั้นมัธยมศึกษาตอนต้นจากโรงเรียนปัว ระดับชั้นมัธยมศึกษาตอนปลายจาก โรงเรียนอัสสัมชัญธนบุรี และสำเร็จการศึกษาระดับปริญญาตรี คณะนิเทศศาสตร์อินเตอร์ ด้านโฆษณาและการตลาด หลักสูตรอินเตอร์ มหาวิทยาลัยกรุงเทพ เป็นนักกีฬาบาสเกตบอล เคยได้แชมป์จากการแข่งขันกีฬาเยาวชนแห่งชาติ ภายใต้สังกัดกรุงเทพมหานคร และเป็นนักกีฬาบาสเกตบอลของมหาวิทยาลัย ปัจจุบันเป็นนักกีฬาในสังกัดสโมสร Hitech Basketball Club

การทำงานในวงการบันเทิง
นิชคุณเข้าสู่วงการบันเทิงจากการที่มีแมวมองเข้ามาทาบทามในขณะที่กำลังเดินเล่นชิวๆอยู่ที่สยาม โดยเริ่มจากการเดินแบบของสินค้าแบรนด์ เดินแบบตามแฟชั่นวีกต่าง ๆ ในปี พ.ศ. 2563 มีผลงานซีรีส์เรื่องแรกคือ บังเอิญรัก 2 A Chance to Love  พ.ศ. 2564 ละครเรื่อง พราวมุก และในปี พ.ศ. 2565 มีนก็ได้มารับบทพระเอกในซีรีส์เรื่อง อัยย์หลงไน๋ (AiLongNhai TheSeries)  ในปีเดียวกันได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ในปี พ.ศ. 2566 ประเดิมผลงานละครในฐานะเด็กช่องเรื่องแรกคือ ดุจอัปสร หนึ่งในละครชุด ดวงใจเทวพรหมซึ่งเป็นภาคต่อของซีรีส์ สุภาพบุรุษจุฑาเทพ และตามมาด้วยละคร รักท่วมทุ่ง, เมื่อตะวันลับฟ้าก็จะเป็นเวลาของดวงดาว

ผลงาน
 ละครโทรทัศน์ซีรีส์ 
 ผลงานในฐานะนักแสดงอิสระ
ปี  เรื่อง  บทบาท  ออกอากาศ 2563 บังเอิญรัก 2  ตุลย์ เมษฐานันท์  Wetv 2564 พราวมุก ภูมิ ช่อง 3 HD 2565 อัยย์หลงไน๋ไอยเรศ (อัยย์)2566พี่นักเลงที่รักทิวiQIYI 2567เกมนี้เพื่อนายริวViu

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ปี  เรื่อง  บทบาท  2567รักท่วมทุ่ง เตมร โคกคงเจริญ (เต) ดวงใจเทวพรหม ตอน ลออจันทร์ ชวิศ วณิชย์มั่นคง (วิศ) (รับเชิญ) ดวงใจเทวพรหม ตอน ดุจอัปสร ชวิศ วณิชย์มั่นคง (วิศ) ดวงใจเทวพรหม ตอน พรชีวัน 2568 เมื่อตะวันลับฟ้าก็จะเป็นเวลาของดวงดาว ปฐวี บวรวิสุทธิ์ (วี)

ภาพยนตร์
 ปี  เรื่อง  บทบาท  ค่ายผลิต 2568  The TuTor พี่วรรณมาสอน ณัฏฐภาค เชาวกรกุล (เบส) VeryGreat

มิวสิกวิดีโอ
 ปี  เพลง  ศิลปิน 2562  เวลาใครถาม (Your Answer)  มุก วรนิษฐ์ 2566 ทางไหนดี กฤตนัน อัญชนานันท์ (ปิง) 2567 ฝังใจ โบว์ เมลดา เพื่อนเตือนแล้ว (Ignore) JMNK Choose Me ก้อย นัตตี้ ดรีม ทุกวันเวลา (Always) JOH

เพลง
 ปี  เพลง  ศิลปินที่ร่วมงาน  หมายเหตุ 2563 บังเอิญรัก เพิร์ธ, ไตเติ้ล, มาร์ค, มีน, แปลน Ost.บังเอิญรัก 2 2566  หยุดรักยังไงไหว กฤตนัน อัญชนานันท์ (ปิง) NADE' Collagen  ให้กันได้ไหมเธอ? Mchoice TH ที่ของเรา Ost.พี่นักเลงที่รัก

ผลงานด้านกีฬา
แชมป์ 3v3 ปี 2016
แชมป์ กีฬาเยาวชนแห่งชาติ ครั้งที่ 33 ที่ จังหวัดชุมพร สังกัด กรุงเทพมหานคร
แชมป์ อินวิเตชั่น ที่ โรงเรียนอัสสัมชัญธนบุรี ปี2017
แชมป์ นักเรียนอาเซียน  อาเซียนสกูลเกมส์ ปี2017  ที่ ประเทศสิงคโปร์ (ทีมชาติไทย)

 รางวัล 
 ปี  รางวัล  สาขา  ผล  ผลงานที่เข้าชิง 2566  The Most Favorite Actor 2023  นักแสดงชายยอดนิยม    อัยย์หลงไน๋  2567  Kazz Awards 2024  Shining Star Of The Year (Male)    - Thailand Digital Awards 2024  นักแสดงคู่จิ้นส่งเสริมกีฬาดีเด่น    เกมนี้เพื่อนาย2568Maya TV Awards 2025ดาวรุ่งชาย -
# อำเภอจาซิน
จาซิน  เป็นอำเภอในรัฐมะละกา ประเทศมาเลเซีย โดยทางตะวันออกติดกับอำเภอตังกักในรัฐยะโฮร์ ทางเหนือติดกับอำเภอตัมปินในรัฐเนอเกอรีเซิมบีลัน และทางตะวันตกติดกับอำเภออาโลร์กาจะฮ์กับมะละกากลาง เมืองหลักของอำเภอนี้คือจาซิน

ภูมิศาสตร์
อำเภอจาซินเป็นอำเภอที่ใหญ่ที่สุดในรัฐมะละกา โดยกินพื้นที่ถึงร้อยละ 41.47 แม่น้ำเกอซังไหลผ่านใจกลางเมืองจาซิน โดยแม่น้ำนี้แยกตัวเมืองใหม่ออกจากเมืองเก่า พื้นที่อำเภอเกือบร้อยละ 75 เป็นที่ราบที่มีความสูงเหนือทะเลไม่มากกว่า 50 เมตร

เขตบริหาร
thumb|150px
อำเภอจาซินแบ่งออกเป็น 20 ตำล ดังนี้:
 ตำบล  ชื่อ  ตำบล  ชื่อ 1  ไอร์ปานัซ  11  ญาลัซ 2  บาตังเมอลากา  12  ริม 3  บูกิตเซิงเกะฮ์  13  เซอบาตู 4  จาเบา  14  เซอลันดาร์ 5  จินจิน  15  เซิมปัง 6  โจฮง  16  เซอมูจก 7  จาซิน  17  เซอร์กัม 8  จุซ  18  ซูไงนรัมไบ 9  เกอะซัง  19  เตอดง 10  เมอร์ลีเมา  20  อุมไบ

 ประชากร
# วอลเลย์บอลหญิงทีมชาติฝรั่งเศส
วอลเลย์บอลหญิงทีมชาติฝรั่งเศส  เป็นตัวแทนของประเทศฝรั่งเศสในการแข่งขันวอลเลย์บอลนานาชาติรวมถึงนัดกระชับมิตร อยู่ภายใต้การควบคุมของสหพันธ์วอลเลย์บอลฝรั่งเศส (FFVolley)

ในปี ค.ศ. 2021 ในการแข่งขันวอลเลย์บอลหญิงชิงแชมป์ยุโรป ทีมชาติฝรั่งเศสได้ผ่านเข้าสู่รอบก่อนรองชนะเลิศ โดยแพ้ทีมชาติเซอร์เบีย 3–1 เซ็ต และจบอันดับที่ 7 ซึ่งเป็นอันดับที่ดีที่สุดในรอบ 34 ปี ต่อมาในปี ค.ศ. 2022 ทีมชาติฝรั่งเศสคว้าแชมป์ วอลเลย์บอลยูโรเปียนโกลเดนลีก 2023 ซึ่งเป็นคว้าแชมป์รายการแรกในประวัติศาสตร์ทีมชาติ

 ผลงานการแข่งขัน 
 โอลิมปิกฤดูร้อน 

  2024 – ผ่านการคัดเลือกในฐานะเจ้าภาพ

 วอลเลย์บอลชิงแชมป์โลก 

  1952 – อันดับที่ 7
  1956 – อันดับที่ 12
  1960 – ไม่ได้เข้าร่วม
  1962 – ไม่ได้เข้าร่วม
  1967 – ไม่ได้เข้าร่วม
  1970 – ไม่ผ่านการคัดเลือก
  1974 – อันดับที่ 12
  1978 – ไม่ผ่านการคัดเลือก
  1982 – ไม่ผ่านการคัดเลือก
  1986 – ไม่ผ่านการคัดเลือก
  1990 – ไม่ผ่านการคัดเลือก
  1994 – ไม่ผ่านการคัดเลือก
  1998 – ไม่ผ่านการคัดเลือก
  2002 – ไม่ผ่านการคัดเลือก
  2006 – ไม่ผ่านการคัดเลือก
  2010 – ไม่ผ่านการคัดเลือก
  2014 – ไม่ผ่านการคัดเลือก
  2018 – ไม่ผ่านการคัดเลือก
 / 2022 – ไม่ผ่านการคัดเลือก

 เวิลด์กรังด์ปรีซ์ 
  2009 – ไม่ผ่านการคัดเลือก
  2017 – อันดับที่ 27

 วอลเลย์บอลเนชันส์ลีก 
  2024 – TBA

 วอลเลย์บอลแชลเลนเจอร์คัพ 
  2018 – ไม่ผ่านการคัดเลือก
  2019 – ไม่ผ่านการคัดเลือก
  2022 – อันดับที่ 5
  2023 – 16px ชนะเลิศ

 ชิงแชมป์ยุโรป 

  1949 – อันดับที่ 5
  1950  – ไม่ได้เข้าร่วม
  1951 – อันดับที่ 4
  1955 – ไม่ได้เข้าร่วม
  1958 – อันดับที่ 9
  1963 – ไม่ได้เข้าร่วม
  1967 – ไม่ได้เข้าร่วม
  1971  – อันดับที่ 13
  1975 – ไม่ผ่านการคัดเลือก
  1977 – ไม่ผ่านการคัดเลือก
  1979 – อันดับที่ 11 
  1981 – ไม่ผ่านการคัดเลือก
  1983 – อันดับที่ 10
  1985 – อันดับที่ 8
  1987 – อันดับที่ 7
  1989 – อันดับที่ 10
  1991 – อันดับที่ 9
  1993 – ไม่ผ่านการคัดเลือก
  1995 – ไม่ผ่านการคัดเลือก
  1997 – ไม่ผ่านการคัดเลือก
  1999 – ไม่ผ่านการคัดเลือก
  2001 – ไม่ผ่านการคัดเลือก
  2003 – ไม่ผ่านการคัดเลือก 
  2005 – ไม่ผ่านการคัดเลือก
 / 2007 – อันดับที่ 8
  2009 – อันดับที่ 14
 / 2011 – อันดับที่ 10
 / 2013 – อันดับที่ 8
 / 2015 – ไม่ผ่านการคัดเลือก
 / 2017 – ไม่ผ่านการคัดเลือก
 /// 2019 – อันดับที่ 21 
 /// 2021 – อันดับที่ 7
 /// 2023 – TBD

 ยูโรเปียนลีก 

  2009 – อันดับที่ 4
  2010 – ไม่ได้เข้าร่วม
  2011 – อันดับที่ 6
  2012 – อันดับที่ 5
  2013 – ไม่ได้เข้าร่วม
 / 2014 – ไม่ได้เข้าร่วม 
 / 2015 – ไม่ได้เข้าร่วม 
 / 2016 – อันดับที่ 8
 / 2017 – อันดับที่ 5
  2018 – อันดับที่ 11
  2019 – อันดับที่ 10
  2021 – อันดับที่ 5
  2022 – 16px ชนะเลิศ
 / 2023 – อันดับที่ 5

ดูเพิ่ม
 วอลเลย์บอลชายทีมชาติฝรั่งเศส
# มุสนัด อะฮ์หมัด
มุสนัด อะฮ์หมัด  เป็นชุดรวมหะดีษ ที่ถูกรวบรวมโดยนักวิชาการอิสลามคือ อะฮ์หมัด อิบน์ ฮัมบัล (เสียชีวิต ฮ.ศ. 241/ค.ศ. 855) ผู้ก่อตั้งสำนักฮัมบะลี

 คำอธิบาย 
นี่เป็นหนึ่งในหนังสือหะดีษที่ใหญ่ที่สุดในประวัติศาสตร์อิสลามที่มีหะดีษบันทึกมากกว่า สองหมื่นเจ็ดพัน (27,000) บท ตามบันทึกของมักตะบะฮ์ ชามิละฮ์ จัดเรียงไม่เหมือนอัลบุคอรีย์และมุสลิม เพราะสองท่านนั้นรวบรวมโดยจัดเป็นหัวข้อต่างๆ แต่มุสนัดจัดเรียงด้วยชื่อเศาะฮาบะฮ์ที่รายงาน โดยเริ่มจากสิบคนที่ถูกสัญญาว่าได้รับสวรรค์ เพื่อย้ำเตือนถึงเกรียติยศของพวกเขา ในการรักษาหะดีษของท่านเราะซูล
# โทกูงาวะ อากิตาเกะ
โทกูงาวะ อากิตาเกะ (26 ตุลาคม 1853 – 3 กรกฎาคม 1910) เป็นน้องชายต่างมารดาของโทกูงาวะ โยชิโนบุ (徳川 慶喜) โชกุนคนสุดท้ายของญี่ปุ่น และไดเมียวคนสุดท้ายของแคว้นศักดินามิโตะ เขาเป็นตัวแทนของรัฐบาลโชกุนโทกูงาวะในราชสำนักของมหาอำนาจในยุโรปหลายแห่งในช่วงท้ายของยุคบากูมัตสึ

 ชีวประวัติ 
 ชีวิตในวัยเด็ก 
โทกูงาวะ อากิตาเกะเกิดในชื่อ มัตสึไดระ โยฮาชิมาโระ (松平 余八麿) เป็นบุตรชายคนที่ 18 ของโทกูงาวะ นาริอากิ (徳川 斉昭) ไดเมียวแห่งแคว้นศักดินามิโตะคนที่ 9 ที่ที่พักรองของแคว้นศักดินามิโตะ ใน โคมาโงเมะ (駒込), เอโดะ ในปี 1853 ซึ่งเป็นปีเดียวกับที่เกิดเหตุการณ์การเดินทางของเพร์รี เนื่องจากกังวลเรื่องความปลอดภัย เขาจึงย้ายไปอยู่ที่แคว้นศักดินามิโตะ เมื่ออายุได้ 6 เดือน และกลับมาที่เอโดะในปี 1863 ในปีเดียวกัน เขาถูกส่งไปเกียวโตในฐานะตัวแทนผู้นำของแคว้นมิโตะ เนื่องจากอาการป่วย (และเสียชีวิตในปี 1864) ของมัตสึไดระ อากิคูนิ พี่ชายร่วมมารดาของเขา เกียวโตอยู่ในสถานการณ์ที่วุ่นวายมากในช่วงเวลานั้น โดยกองกำลังที่สนับสนุนรัฐบาลโชกุนต่อสู้กับโรนินผู้สนับสนุน ซนโนโจอิ (尊王攘夷) และซามูไรจากแคว้นทางตะวันตกที่ต่อต้านรัฐบาลโชกุนตามท้องถนนในอุบัติการณ์คินมง (禁門の変) และเขาถูกบังคับให้เปลี่ยนที่พักอาศัยบ่อยครั้ง เพื่อความปลอดภัย เมื่อโชกุนคนที่ 14 โทกูงาวะ อิเอโมจิ (徳川家茂) ถึงแก่อสัญกรรมในปี 1866 เขาถูกเรียกตัวกลับไปที่เอโดะ และเปลี่ยนชื่อจากมัตสึไดระ อากิโนริเป็นโทกูงาวะ อากิตาเกะ ในปี 1867 เขาได้รับการประกาศให้เป็นผู้นำตระกูลชิมิสึ-โทกูงาวะ (清水徳川家) ซึ่งเป็นหนึ่งใน Gosankyō ของตระกูลโทกูงาวะซึ่งมีสิทธิที่จะขึ้นสู่ตำแหน่งโชกุน

 อาชีพนักการทูต 
ในปลายปี 1866 ขณะมีอายุเพียง 14 ปี โทกูงาวะ อากิตาเกะได้รับมอบหมายให้เป็นทูตพิเศษนำคณะผู้แทนญี่ปุ่นไปร่วม งานนิทรรศการโลก ที่กรุงปารีสในปี 1867 ซึ่งญี่ปุ่นมีศาลาหนึ่งหลัง ชิบูซาวะ เออิอิชิ (渋沢 栄一) ได้รับการแต่งตั้งให้เป็นสมุห์บัญชีและเลขานุการของโทกูงาวะ อากิตาเกะ ในปี 1866 และได้รับมอบหมายให้ร่วมคณะผู้แทนไปกรุงปารีส เขาจดบันทึกระหว่างปฏิบัติภารกิจ คณะเดินทางออกจากโยโกฮามะในวันที่ 11 มกราคม 1867 ในรัชสมัยของจักรพรรดิเมจิ และถึงปารีสในอีก 2 เดือนต่อมา  งานดังกล่าวกระตุ้นความสนใจอย่างมากในยุโรป และทำให้ผู้เข้าชมจำนวนมากได้สัมผัสกับศิลปะและเทคนิคของญี่ปุ่นเป็นครั้งแรก

การเข้าเฝ้าจักรพรรดินโปเลียนที่ 3 ของคณะเดินทางของเขาประสบความสำเร็จ และเมื่องานสิ้นสุดลง โทกูงาวะ อากิตาเกะได้เข้าเฝ้าพระเจ้าวิลเลิมที่ 3 แห่งเนเธอร์แลนด์ พระเจ้าวิตโตรีโอ เอมานูเอเลที่ 2 แห่งอิตาลี และสมเด็จพระราชินีนาถวิกตอเรียระหว่างการเดินทางไปยังหลายประเทศในยุโรปIncluding a gold pocket watch with enameled portrait of Tokugawa Akitake inside, objects related to the 1867 delegation are in the collection of Tokugawa Akitake artifacts at his villa in Matsudo, Chiba, now a public history museum called Tojōkan. The residential building as well as gardens are restored. กับพระเจ้าเลออปอลที่ 2 แห่งเบลเยียม พระองค์ได้ตรวจสอบกองทหารที่สวมเสื้อคลุมต่อสู้แบบดั้งเดิมของญี่ปุ่นซึ่งถูกถ่ายภาพในครั้งนั้น

 หมายเหตุ
# ไฟต์ไนต์ราวด์ 4
ไฟต์ไนต์ราวด์ 4  เป็นวิดีโอเกมมวยสากลที่พัฒนาโดยอีเอ สปอตส์ ซึ่งเป็นภาคต่อของไฟต์ไนต์ราวด์ 3 ที่เปิดตัวใน ค.ศ. 2006 รวมถึงเปิดตัวใน ค.ศ. 2009 สำหรับเพลย์สเตชัน 3, เอกซ์บอกซ์ 360, วินโดวส์โมบาย และแบล็คเบอร์รี ส่วนนักมวยที่โดดเด่นของเกมคือมูฮัมหมัด อาลี และไมก์ ไทสัน เกมดังกล่าวประกอบด้วยนักมวยที่ได้รับลิขสิทธิ์ 48 คน รวมถึงโหมดใหม่หลายโหมด เช่น โหมดเลกาซี

 การตลาด 

 ของตัวอย่าง 
ในวันที่ 14 พฤษภาคม ค.ศ. 2009 มีการสาธิตเกมนี้ให้ผู้ที่สั่งซื้อเกมล่วงหน้าจากเกมสตอป แม้ว่าจะมีให้ทุกคนดาวน์โหลดในเดือนนั้นผ่านเอกซ์บอกซ์ไลฟ์ หรือเพลย์สเตชัน เน็ตเวิร์ก การสาธิตดังกล่าวประกอบด้วยแมตช์อุ่นเครื่องสามยกระหว่างริกกี แฮตตัน กับแมนนี ปาเกียว หลังจากการชกมวยในวันที่ 2 พฤษภาคม ค.ศ. 2009 ส่วนโหมดฝึกสอนยังสามารถเข้าถึงได้ในช่วงเริ่มของการสาธิตดังกล่าว ซึ่งมีอยู่ในการเปิดตัวสุดท้าย

เมื่อวันที่ 27 สิงหาคม ค.ศ. 2009 ได้มีการเปิดตัวการสาธิตที่ได้รับการอัปเดตใหม่ ซึ่งตอนนี้มีแมตช์อุ่นเครื่องสิบยกระหว่างมูฮัมหมัด อาลี และไมก์ ไทสัน นอกเหนือไปจากแมตช์แฮตตันกับปาเกียวในครั้งก่อน นอกจากนี้ ยังมีการกลับมาของรูปแบบการควบคุมแบบคลาสสิกสำหรับเกมนี้ ที่ผู้เล่นสามารถใช้ปุ่มควบคุมสำหรับการควบคุมส่วนใหญ่แทนแท่งแอนะล็อกด้านขวา รูปแบบการควบคุมนี้เดิมอยู่ในเกมไฟต์ไนต์ก่อนหน้าทั้งหมด และได้นำมาสู่ไฟต์ไนต์ราวด์ 4 หลังจากที่แฟน ๆ บ่นเกี่ยวกับการใช้รูปแบบการควบคุมใหม่และความทุกข์ทรมานในรูปแบบกลุ่ม

 เนื้อหาที่ดาวน์โหลดได้ 
ในวันที่ 27 กรกฎาคม ค.ศ. 2009 เนื้อหาแรกที่ดาวน์โหลดได้ของไฟต์ไนต์ราวด์ 4 ได้รับการเผยแพร่ โดยไม่มีค่าใช้จ่าย และมีโรงยิมใหม่, แถบเลื่อนรูปแบบการเล่นใหม่, อุปกรณ์ใหม่ ตลอดจนเวอร์ชันทางเลือกของwasชูการ์ เรย์ เลนเนิร์ด

ต่อมา กางเกงบอกเซอร์, ถุงมือ และกางเกงขาสั้นเพิ่มเติมได้รับการเปิดตัว พร้อมกับการสนับสนุนการควบคุมปุ่มด้านหน้าในการอัปเดตฟรีเมื่อสิ้นเดือนสิงหาคม

เนื้อหาที่ดาวน์โหลดได้ชิ้นต่อไปคือบอกเซอร์แพ็ก ซึ่งบรรจุออสการ์ เดอ ลา โฮยา, วีตาลีย์ กลึชกอ และวอลอดือมือร์ กลึชกอ เช่นเดียวกับเวอร์ชันทางเลือกของเจมส์ โทนีย์ และจอร์จ โฟร์แมน ที่วางจำหน่ายเมื่อวันที่ 27 สิงหาคม และสามารถซื้อได้ผ่านเพลย์สเตชันสโตร์รวมถึงเอกซ์บอกซ์ไลฟ์มาร์เกตเพลส

ส่วนในช่วงต้นเดือนธันวาคม แพ็กใหม่ซึ่งรวมถึงเบอร์นาร์ด ฮอปกินส์, อีแวนเดอร์ โฮลีฟีลด์, ซันนี ลิสตัน และโหมดใหม่อีกสองโหมด (ได้แก่โอลด์สกูลรูลส์ และริงไรเวิลรีส์) ได้รับการเผยแพร่สำหรับเพลย์สเตชัน 3 และเอกซ์บอกซ์ 360
# ประเทศศรีลังกาในเอเชียนเกมส์ 2022
ประเทศศรีลังกา จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

เมื่อวันที่ 26 กรกฎาคม พ.ศ. 2566 ทีมนักกีฬา 96 คน (ชาย 62 คน และหญิง 34 คน) ได้รับการเสนอชื่อให้ติดทีมแข่งขันในกีฬา 17 ชนิด (20 ประเภท)

 นักกีฬา 
+ กีฬา ชาย หญิง รวมรักบี้ 7 คน 12 0 12 ทั้งหมด 12  0 12

 รักบี้ 7 คน 

 ทีมชาย 

ทีมสมาชิก 12 คนได้รับการเสนอชื่ออย่างเป็นทางการเมื่อวันที่ 28 กรกฎาคม 2023
# ประเทศบังกลาเทศในเอเชียนเกมส์ 2022
ประเทศบังกลาเทศ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

 นักกีฬา 
+ กีฬา ชาย หญิง รวมกรีฑา181836ทั้งหมด181836

 กรีฑา 

 ชาย 
รายการลู่และถนน
นักกีฬารายการฮีตรอบรองฯชิงชนะเลิศเวลาอันดับเวลาอันดับเวลาอันดับอิมรานูร์ เราะห์มาน100 ม.โมฮัมหมัด จาฮีร์ เรย์ฮาน200 ม.
# อาบดูราอามาน ชียานี
อาบดูราอามาน ชียานี (; เกิด พ.ศ. 2503 หรือ 2504) หรือที่เรียกว่า โอมาร์ ชียานี  เป็นนายพลกองพลน้อยแห่งกองทัพไนเจอร์ ประธานาธิบดีไนเจอร์ และอดีตผู้บัญชาการหน่วยอารักขาประธานาธิบดีไนเจอร์ เขามีบทบาทสำคัญในการก่อรัฐประหารในประเทศไนเจอร์ พ.ศ. 2566 โดยการจับกุมประธานาธิบดีมุฮัมมัด บาซูม ต่อมาเขาประกาศตนเป็น "ประธานสภาแห่งชาติเพื่อการคุ้มกันบ้านเกิดเมืองนอน" เมื่อวันที่ 28 กรกฎาคม พ.ศ. 2566 และดำรงตำแหน่งประธานาธิบดีตั้งแต่เดือนมีนาคม พ.ศ. 2568

ประวัติ
อาบดูราอามาน ชียานี มาจากแคว้นตีลาเบรี ซึ่งเป็นพื้นที่เกณฑ์ทหารเข้ากองทัพไนเจอร์ทางตะวันตกของประเทศ

อาชีพทหาร
ในปี 2554 เขาเข้ารับตำแหน่งผู้บัญชาการหน่วยอารักขาประธานาธิบดีไนเจอร์ และเป็นผู้ใกล้ชิดของประธานาธิบดีมาอามาดู อีซูฟู ในปี 2561 เขาได้รับการเลื่อนตำแหน่งเป็นนายพล ในปี 2558 ชียานีถูกกล่าวหาว่ามีส่วนรู้เห็นในแผนก่อรัฐประหารต่อต้านอีซูฟู แต่เขาได้ปฏิเสธทุกข้อกล่าวหาในศาล 

ในปี 2564 เขาเป็นผู้นำหน่วยในการขัดขวางการพยายามก่อรัฐประหารที่หน่วยทหารพยายามยึดทำเนียบประธานาธิบดี ในช่วงสองวันก่อนที่อีซูฟูจะก้าวลงจากตำแหน่งเพื่อหลีกทางให้มุฮัมมัด บาซูม ผู้สืบทอดตำแหน่งที่ได้รับการเลือกตั้งตามระบอบประชาธิปไตย ทำให้ชียานียังคงได้รับความไว้วางใจให้ดำรงตำแหน่งผู้บัญชาการหน่วยอารักขาประธานาธิบดีไนเจอร์ต่อไป

การยึดอำนาจ
ในวันที่ 26 กรกฎาคม พ.ศ. 2566 ชียานีนำเจ้าหน้าที่อารักขาประธานาธิบดีควบคุมตัวบาซูม ในทำเนียบประธานาธิบดี ซึ่งเป็นส่วนหนึ่งของการรัฐประหารในประเทศไนเจอร์ พ.ศ. 2566 มีรายงานว่าการรัฐประหารนำโดยชียานี ซึ่งนักวิเคราะห์กล่าวว่าบาซูมวางแผนที่จะปลดเขาออกจากตำแหน่ง แหล่งข่าวที่ใกล้ชิดกับบาซูม กล่าวว่าเขาได้ตัดสินใจเลิกจ้างชียานี ในการประชุมคณะรัฐมนตรีเมื่อวันที่ 24 กรกฎาคม เนื่องจากมีรายงานว่าความสัมพันธ์ของพวกเขาเกิดความตึงเครียด

เมื่อวันที่ 28 กรกฎาคม ชียานีประกาศตนเป็นประธานสภาแห่งชาติเพื่อการคุ้มกันบ้านเกิดเมืองนอนในการปราศรัยทางโทรทัศน์ของรัฐ เขากล่าวว่าการทำรัฐประหารเกิดขึ้นเพื่อหลีกเลี่ยงความหายนะที่ค่อยเป็นค่อยไปและหลีกเลี่ยงไม่ได้ของประเทศ และกล่าวว่าบาซูมพยายามซ่อนความจริงอันโหดร้ายของประเทศ ซึ่งเขาเรียกว่า กองผู้เสียชีวิต ผู้พลัดถิ่น ความอัปยศอดสู และความคับข้องใจ นอกจากนี้เขายังวิพากษ์วิจารณ์ยุทธศาสตร์การรักษาความปลอดภัยของรัฐบาลว่าไร้ประสิทธิภาพ แต่ไม่ได้ระบุระยะเวลาสำหรับการกลับคืนสู่การปกครองของพลเรือน
# กีฬามหาวิทยาลัยโลกฤดูร้อน 2029
กีฬามหาวิทยาลัยโลกฤดูร้อน 2029  หรือ  กีฬามหาวิทยาลัยโลกฤดูร้อน ครั้งที่ 34  และรู้จักกันทั่วไปว่า นอร์ทแคโรไลนา 2029  เป็นการแข่งขันกีฬาหลายประเภทซึ่งมีกำหนดการตั้งแต่วันที่ 18 ถึง 31 มิถุนายน ค.ศ.2029 ที่Research Triangle รัฐนอร์ทแคโรไลนา, สหรัฐ โดยได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 10 มกราคม ค.ศ. 2023 การแข่งขันครั้งนี้จะเป็นครั้งที่สี่ในประวัติศาสตร์ที่จะจัดขึ้นในสหรัฐหลังจากจัดขึ้นเป็นครั้งที่สามในกีฬามหาวิทยาลัยโลกฤดูหนาว 2023 ครั้งล่าสุดจัดขึ้นที่ เลกพลาซิด
# อิบน์ ซีรีน
Category:Articles containing Arabic-language text
มุฮัมมัด อิบน์ ซีรีน  (เกิดที่บัศราะฮ) เป็นมุสลิมตาบิอีน ที่อาศัยอยู่ในศตวรรษที่ 8 เขาเป็นคนร่วมสมัยกับอะนัส อิบน์ มาลิก บางคนอ้างว่าเขาเคยเป็นนักทำนายความฝัน แม้ว่าคนอื่นๆ จะถือว่าหนังสือนั่นถูกบอกว่าเป็นของเขาอย่างไม่เป็นความจริงMaria Mavroudi, A Byzantine Book on Dream Interpretation: the Oneirocriticon of Achmet and its Arabic Sources, (Leiden, Boston, and Köln: Brill, 2002).

 ชีวประวัติ 
อะบูบักร์ มุฮัมมัด อิบน์ ซีรีน อัลอันศอรี (ฮ.ศ. 33-110; ค.ศ. 653–728) เกิดที่เมืองบัศเราะฮ์ ในปี ค.ศ. 653 หรือ ฮ.ศ. 33 เขาเกิดขึ้นเมื่อสองปีก่อนการสิ้นสุดการปกครองของเคาะลีฟะฮ์อุษมาน อิบน์ อัฟฟาน

พ่อของมูฮัมหมัด (ชื่อ อะบูบักร์) เป็นหนึ่งในเชลยจำนวนมากที่คอลิด อิบน์ อัลวะลีด จับตัวไปหลังยุทธการที่อัยนุลตัมร์ เขาเป็นช่างทองแดงจากเมืองชื่อ ญิรญิรอยา (เจอร์ซียา) (ทางตะวันออกเฉียงใต้ของกรุงแบกแดด) ตั้งรกรากและทำงานที่นั่น ซึ่งมีการสู้รบชี้ขาดในปีที่ 12 มารดาของอิบน์ ซีรีน คือเศาะฟียะฮ์เป็นคนรับใช้ของเคาะลีฟะฮ์อะบูบักร์ ได้รับการยกย่องในชุมชนว่าเมื่อนางเสียชีวิตภรรยาของนบีมุฮัมมัด สามคนและบรรดาบัดรีสิบแปดคน (ทหารผ่านศึกจากการต่อสู้ที่บัดร์) นำโดย อุบัยย์ อิบน์ กะอ์บ อยู่ในการละหมาดญะนาซะฮ์ของนาง อุมัรได้ส่งเขาเป็นของขวัญส่งตรงถึงอะนัส อิบน์ มาลิกหรือส่งครั้งแรกให้กับชายคนหนึ่งชื่อ ฏ็อลฮะฮ์ อัลบุคอรี ซึ่งในที่สุดเขาก็มอบให้แก่อะนัสYehia Gouda's reference book on Muslim oneiromancy Dreams and Their Meanings (ISBN, published in 1991),Encyclopedia of Islam (London; Leiden & E.J. Brill, 1971), vol. 3, p. 947
 อ้างอิง 
Category:Articles containing Arabic-language text
# โมจิซากูระ
โมจิซากูระ  เป็นชื่อของวางาชิ ชนิดหนึ่ง โดยโมจิซากูระทำมาจากถั่วแดงกวน (อังโกะ) ห่อด้วยแป้งสีดอกซากูระ (สีชมพู) และห่อด้วยใบซากูระดองแช่เกลือไว้ชั้นนอกสุด โมจิซากูระมักจะรับประทานในเทศกาลฮินะมัตสึริ (เทศกาลวันเด็กผู้หญิง) และเทศกาลชมดอกซากูระ (ฮานามิ) โมจิซากูระจัดอยู่ในขนมประเภทโมจิ ขนมชนิดนี้มีอีกชื่อหนึ่งคือ ซากูราโมจิ

220px|right|thumb|โมจิซากูระตำรับคันไซ (โดเมียวจิ)
220px|right|thumb|โมจิซากูระตำรับคันโต (โชเมียวจิ)

 ประวัติ 
 ตำรับคันไซ (โดเมียวจิ) 
โมจิซากูระตำรับคันไซมีรูปร่างลักษณะเป็นขนมโมจิรูปทรงกลมห่อด้วยแป้งโดเมียวจิ สอดไส้ถั่วแดงกวน (อังโกะ) โดยโมจิซากูระตำรับคันไซมีเอกลักษณ์อยู่ที่แป้งโมจิจะมีลักษณะเป็นเม็ด ๆ กรุบ ๆ ขณะรับประทาน โดยแป้งโดเมียวจิก็คือ แป้งที่ทำจากการนำข้าวเหนียวไปนึ่งและทำให้แห้งก่อนที่จะนำไปบดให้ละเอียด ซึ่งเป็นกรรมวิธีการถนอมอาหารของวัดโดเมียวจิในโอซาก้า ทำให้ถูกเรียกต่อ ๆ กันมาว่า "แป้งโดเมียวจิ"

 ตำรับคันโต (โชเมียวจิ) 
เป็นโมจิรูปร่างคล้ายกับเครป นำแป้งโมจิมาปิ้งแล้วมาม้วนห่อด้วยถั่วแดงกวน (อังโกะ) ถือกำเนิดขึ้นใน ค.ศ.1717 ที่วัดโชเมียวจิซึ่งอยู่ติดกับแม่น้ำสุมิดะจากการเห็นใบซากูระที่ร่วงหล่นมากมาย จึงเกิดความคิดลองนำใบซากูระไปใช้ประโยชน์ โดยปรุงรสด้วยเกลือ แล้วนำไปห่อขนมโมจิวางขาย ปรากฏว่ากลายเป็นสินค้ายอดนิยมในเอโดะ (ปัจจุบันคือ โตเกียว) ขึ้นมาทันที จึงเรียกกันว่า"โชเมียวจิ" หรือ"โชเมจิโมจิ" ซึ่งเป็นโมจิซากูระประเภทที่ผู้คนนิยมกันมากในภูมิภาคคันโต

 ส่วนผสม/วิธีการทำ (ตำรับคันไซ) 
 ตำรับคันไซ (โดเมียวจิ) 
 ส่วนผสม 
 แป้งข้าวเหนียว 120 กรัม 
 ถั่วแดงกวน (อังโกะ) 100 กรัม
 น้ำ 180 มิลลิลิตร
 แป้งสาลี 50 กรัม
 ใบซากูระดอง 4–5 ใบ
 น้ำตาล 2 ช้อนโต๊ะ

 วิธีการทำ 
 เตรียมอุปกรณ์ เครื่องนวดแป้ง กระชอนร่อนแป้ง
 ล้างใบซากูระดองให้สะอาด
 เอาแป้งทั้งหมดมารวมกัน ใส่น้ำเล็กน้อย แล้วค่อย ๆ กวนในกระทะ เติมสีผสมอาหารสีแดง กวนจนแป้งร่อนออกมา
 นวดแป้งคลึงเป็นแผ่น แล้วแบ่งเป็นก้อน แล้วยัดไส้ด้วยถั่วแดงกวน 
 ปั้นกลมเป็นลูก และห่อด้วยใบซากูระดอง

 ส่วนผสม/วิธีทำ (ตำรับคันโต) 

 ตำรับคันโต (โชเมียวจิ) 
 ส่วนผสม 
 ใบซากูระแช่เกลือ 8 ใบ
 แป้งสาลี ½ ถ้วย (50 กรัม)
 น้ำตาลทราย 1 ช้อนชา
 เกลือ หยิบมือหนึ่ง
 แป้งมันสำปะหลัง/แป้งข้าวโพด 1 ช้อนโต๊ะ
 น้ำ ½ ถ้วย (100 มิลลิลิตร)
 สีผสมอาหารสีแดงแบบผง เล็กน้อย
 ถั่วแดงกวน 160 กรัม
 น้ำมันสำหรับทอด เล็กน้อย

 วิธีการทำ 
 นำใบซากูระแช่เกลือไปแช่น้ำประมาณ 1 ชั่วโมงเพื่อล้างเกลือออก
 เตรียมส่วนผสมของแป้งโดยผสมแป้งสาลี น้ำตาลทราย เกลือ และแป้งมันสำปะหลังหรือแป้งข้าวโพดในชามอ่าง เติมน้ำและคนให้เข้าเป็นเนื้อเดียวกัน ใส่สีผสมอาหารสีแดง ผสมให้เข้ากันดี
 อุ่นกระทะ ทาน้ำมันบาง ๆ ตักส่วนผสมของตัวแป้งประมาณ 1 ช้อนโต๊ะเทลงไปในกระทะเบา ๆ และใช้ก้นช้อนแผ่ส่วนผสมของแป้งออกเป็นรูปวงรี ทอดด้วยไฟระดับปานกลางประมาณ 1 นาที ตักขึ้นใส่จานพักไว้ให้เย็น
 นำใบซากูระขึ้นจากน้ำ เช็ดให้แห้ง ปั้นถั่วแดงกวนให้เป็นแท่งทรงกระบอก 8 แท่ง
 วางถั่วแดงกวนบนแป้งที่ทอดแล้ว ม้วนแป้งรอบถั่วแดงกวน และห่อด้วยใบซากูระ ตั้งพักไว้สักครู่เพื่อให้กลิ่นหอมของใบซากูระซึมเข้าไปในแป้ง

 โมจิซากูระในเทศกาลต่าง ๆ ของญี่ปุ่น 
ชาวญี่ปุ่นนิยมรับประทานโมจิซากูระกันในเทศกาลฮินะมัตสึริ (เทศกาลวันเด็กผู้หญิง) และเทศกาลชมดอกซากูระ (ฮานามิ)